Norsk Redaktørforening

Styremøte 2018-03-20 Oslo

AJ

**Sak 2018-13: Høringsuttalelser**

Siden siste styremøte 6. februar 2017 har sekretariatet avgitt én høringsuttalelse (om kringkastingsloven). Utkastet ble behandlet per epost.

Sekretariatet har for øyeblikket følgende høringssaker til mulig uttalelse:

1. [Ny kredittopplysningslov](https://www.regjeringen.no/no/dokumenter/horing-om-utkast-til-ny-lov-om-behandling-av-opplysninger-i-kredittopplysningsvirksomhet/id2581683/) – frist 2018-03-19
2. [Innovasjonstilskudd til medier](https://www.regjeringen.no/no/dokumenter/horing---innovasjons--og-utviklingstilskudd-til-nyhets--og-aktualitetsmedier/id2591304/) – frist 2018-04-17

Høringsuttalelelse til ny kredittopplysningslov vil bli avgitt før styrets møte, i samsvar med fullmaktsvedtaket styremøtet 6. februar. Uttalelsen avgis sammen med Norsk Presseforbund og Norsk Journalistlag. Vårt hovedpoeng vil være at den adgangen til å innhente kreditt-opplysninger som journalister har i dag ikke må svekkes.

Når det gjelder høringsnotatet til forskriften til innovasjons- og utviklingstilskudd så mener sekretariatet vi bør problematisere det faktum at departementet har lagt til grunn samme avgrensning som vi i flere runder har slåss mot når det gjelder digitalt mva-fritak.

Det heter i forskriftsutkastet at tilskudd kan gis til medier som:

*b) inneholder et bredt tilbud av nyhets-, aktualitets- og debattstoff fra ulike samfunnsområder. Tilskudd gis ikke til medium som inneholder en overvekt av annonser. Tilskudd gis heller ikke til medium som i all hovedsak inneholder stoff om ett eller noen få samfunnsområder, eller som i hovedsak inneholder stoff vinklet ut fra en spesiell faglig, politisk, ideologisk, religiøs eller etnisk bakgrunn.*

Dette er en avgrensning som Stortinget nå har bedt departemenet endre når det gjelder digitalt mva-fritak. Vi mener det er logisk at man heller ikke legger til grunn en slik avgrensning når det gjelder innovasjonstilskuddet. Det vil først og fremst innebære at store deler av fagpressen vil være avskåret fra å kunne motta slik støtte.

Forslag til vedtak:

Forslag til uttalelse om innovasjons- og utviklingstilskudd for medier sendes styret for godkjenning per epost.